CELEX: 32020R1819
Language: sl
Date: 2020-12-02 00:00:00
Title: Uredba Komisije (EU) 2020/1819 z dne 2. decembra 2020 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe barvil v nadomestkih lososa (Besedilo velja za EGP)

3.12.2020   
               
               
                  SL
               
               
                  Uradni list Evropske unije
               
               
                  L 406/26
               
            
         UREDBA KOMISIJE (EU) 2020/1819
         z dne 2. decembra 2020
         o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe barvil v nadomestkih lososa
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
         ob upoštevanju naslednjega:
         
                     (1)
                  
                  
                     V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
                  
               
                     (2)
                  
                  
                     Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
                  
               
                     (3)
                  
                  
                     V skladu s Prilogo II k Uredbi (ES) št. 1333/2008, kakor je bila spremenjena z Uredbo Komisije (EU) št. 232/2012 (3), sta snovi sončno rumeno FCF/oranžno rumeno S (E 110) in rdeče 4R, košenil rdeče A (E 124) trenutno dovoljeni kot aditiva za živila v kategoriji živil 09.2 „Predelani ribe in ribiški proizvodi, vključno z mehkužci in raki“, in sicer oba pri najvišji dovoljeni vsebnosti 200 mg/kg za uporabo samo v nadomestkih lososa na osnovi vrst rib Theragra chalcogramma in Pollachius virens. Agencija je 15. julija 2014 in 23. septembra 2009 izdala mnenji, v katerih je določila sprejemljiv dnevni vnos (ADI) za snov sončno rumeno FCF/oranžno rumeno S (E 110) (4) v višini 4 mg/kg telesne mase/dan in sprejemljiv dnevni vnos za snov rdeče 4R, košenil rdeče A (E 124) (5) v višini 0,7 mg /kg telesne mase/dan. Agencija je v mnenjih z dne 15. julija 2014 in 21. aprila 2015 (6) ugotovila, da nobena od ocen izpostavljenosti za navedena aditiva za nobeno skupino prebivalstva ni presegla njihovega sprejemljivega dnevnega vnosa.
                  
               
                     (4)
                  
                  
                     4. februarja 2019 je bil vložen zahtevek za spremembo pogojev uporabe snovi sončno rumeno FCF/oranžno rumeno S (E 110) in rdeče 4R, košenil rdeče A (E 124) v kategoriji živil 09.2 „Predelani ribe in ribiški proizvodi, vključno z mehkužci in raki“, da bi se odobrila uporaba navedenih snovi v nadomestkih lososa na osnovi vrste rib Clupea harengus. V zahtevku je navedena zahteva po sedanji najvišji dovoljeni vsebnosti 200 mg/kg, vendar je pojasnjeno, da so dejanske ravni uporabe precej nižje, in sicer od ene do dveh desetin najvišje dovoljene vsebnosti pri obeh snoveh. Zahtevek je bil dan na voljo državam članicam v skladu s členom 4 Uredbe (ES) št. 1331/2008.
                  
               
                     (5)
                  
                  
                     Snovi sončno rumeno FCF/oranžno rumeno S (E 110) in rdeče 4R, košenil rdeče A (E 124), kadar se uporabljata kot barvili, dajeta nadomestkom lososa na osnovi vrste rib Clupea harengus želen stabilen odtenek, izboljšujeta njihove organoleptične lastnosti in jih naredita vizualno privlačnejše.
                  
               
                     (6)
                  
                  
                     V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Evropsko agencijo za varnost hrane (v nadaljnjem besedilu: Agencija), razen če zadevna posodobitev ne bo imela učinka na zdravje ljudi.
                  
               
                     (7)
                  
                  
                     Snovi sončno rumeno FCF/oranžno rumeno S (E 110) in rdeče 4R, košenil rdeče A (E 124) sta odobreni za uporabo v široki paleti živil. V najnovejših ocenah izpostavljenosti, ki jih je izvedla Agencija, kot je navedeno v uvodni izjavi 3, je bilo potrjeno, da je splošna izpostavljenost precej nižja od sprejemljivega dnevnega vnosa tudi v najbolj konservativnem regulativnem scenariju glede najvišje dovoljene vsebnosti. Odobrene uporabe v nadomestkih lososa na osnovi Theragra chalcogramma in Pollachius virens so bile vključene v navedene ocene izpostavljenosti. Ker so nadomestki lososa na osnovi Clupea harengus namenjeni kot alternativa nadomestkom lososa na osnovi Theragra chalcogramma in Pollachius virens, se poraba nadomestkov lososa pri potrošnikih ne bi smela bistveno spremeniti. Poleg tega so ravni uporabe snovi sončno rumeno FCF/oranžno rumeno S (E 110) in rdeče 4R, košenil rdeče A (E 124), ki so potrebne za doseganje želenega učinka v nadomestkih lososa na osnovi Clupea harengus, bistveno nižje od dovoljene najvišje vsebnosti. Zato se ne pričakuje, da bo predlagana uporaba znatno vplivala na splošno izpostavljenost potrošnikov navedenim aditivom za živila, ki bi zato morala ostati pod sprejemljivim dnevnim vnosom.
                  
               
                     (8)
                  
                  
                     Vnosi za skupino II, skupino III in likopen (E 160d) v kategoriji živil 09.2 „Predelani ribe in ribiški proizvodi, vključno z mehkužci in raki“ se trenutno nanašajo samo na „nadomestke lososa“. Za zagotovitev jasnosti in pravne varnosti v zvezi s tem izrazom bi bilo treba besedilo navedenih vnosov spremeniti tako, da se navede, da dovoljena uporaba zadeva „nadomestke lososa“ na osnovi vrste rib Theragra chalcogramma, Pollachius virens in Clupea harengus.
                  
               
                     (9)
                  
                  
                     Zato je primerno spremeniti kategorijo živil 09.2 „Predelani ribe in ribiški proizvodi, vključno z mehkužci in raki“ v delu E Priloge II k Uredbi (ES) št. 1333/2008, da se dovoli uporaba snovi sončno rumeno FCF/oranžno rumeno S (E 110) in rdeče 4R, košenil rdeče A (E 124) v nadomestkih lososa na osnovi vrste rib Clupea harengus in da se v vnosih za skupino II, skupino III in likopen (E 160d) navedejo vrste rib, na osnovi katerih so lahko izdelani „nadomestki lososa“.
                  
               
                     (10)
                  
                  
                     Prilogo II k Uredbi (ES) št. 1333/2008 bi bilo zato treba ustrezno spremeniti.
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga II k Uredbi (ES) št. 1333/2008 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 354, 31.12.2008, str. 16.
         
            (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
         
            (3)  Uredba Komisije (EU) št. 232/2012 z dne 16. marca 2012 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi s pogoji in ravnmi uporabe za kinolinsko rumeno (E 104), sončno rumeno FCF/oranžno rumeno S (E 110) in rdeče 4R, košenil rdeče A (E 124) (UL L 78, 17.3.2012, str. 1).
         
            (4)  EFSA Journal (2014);12(7):3765.
         
            (5)  EFSA Journal (2009);7(11):1328.
         
            (6)  EFSA Journal (2015);13(4):4073.
      
      
         
            PRILOGA
            Del E Priloge II k Uredbi (ES) št. 1333/2008 glede kategorije živil 09.2 „Predelani ribe in ribiški proizvodi, vključno z mehkužci in raki“ se spremeni:
            
                        1.
                     
                     
                        vnosa za skupino II in skupino III se nadomestita z naslednjim:
                        
                                     
                                 
                                 
                                    „skupina II
                                 
                                 
                                    barvila pri quantum satis
                                    
                                 
                                 
                                    
                                       quantum satis
                                    
                                 
                                 
                                     
                                 
                                 
                                    samo surimi in podobni proizvodi ter nadomestki lososa na osnovi Theragra chalcogramma, Pollachius virens in Clupea harengus
                                    
                                 
                              
                                     
                                 
                                 
                                    skupina III
                                 
                                 
                                    barvila s kombiniranimi mejnimi vsebnostmi
                                 
                                 
                                    500
                                 
                                 
                                    (84)
                                 
                                 
                                    samo surimi in podobni proizvodi ter nadomestki lososa na osnovi Theragra chalcogramma, Pollachius virens in Clupea harengus“
                                 
                              
                  
                        2.
                     
                     
                        vnos za sončno rumeno FCF/oranžno rumeno S (E 110) se nadomesti z naslednjim:
                        
                                     
                                 
                                 
                                    „E 110
                                 
                                 
                                    sončno rumeno FCF/oranžno rumeno S
                                 
                                 
                                    200
                                 
                                 
                                    (63)
                                 
                                 
                                    samo nadomestki lososa na osnovi Theragra chalcogramma, Pollachius virens in Clupea harengus“
                                 
                              
                  
                        3.
                     
                     
                        vnos za rdeče 4R, košenil rdeče A (E 124) se nadomesti z naslednjim:
                        
                                     
                                 
                                 
                                    „E 124
                                 
                                 
                                    rdeče 4R, košenil rdeče A
                                 
                                 
                                    200
                                 
                                 
                                    (63)
                                 
                                 
                                    samo nadomestki lososa na osnovi Theragra chalcogramma, Pollachius virens in Clupea harengus“
                                 
                              
                  
                        4.
                     
                     
                        prvi vnos za likopen (E 160d) se nadomesti z naslednjim:
                        
                                     
                                 
                                 
                                    „E 160d
                                 
                                 
                                    likopen
                                 
                                 
                                    10
                                 
                                 
                                     
                                 
                                 
                                    samo nadomestki lososa na osnovi Theragra chalcogramma, Pollachius virens in Clupea harengus“